ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ - Σύστημα έγκαιρης προειδοποίησης αριθ. 3/2002

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη των μηνιαίων δαπανών

2. Προσωρινή απορρόφηση πιστώσεων

3. Σχόλια

4. Συμπεράσματα

1. Συνολικη εξελιξη των μηνιαιων δαπανων

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από τις 16 Οκτωβρίου έως τις 31 Ιανουαρίου 2002.

1.1. Υποκατηγορία 1α: ΚΓΠ

>ΘΕΣΗ ΠIΝΑΚΑ>

1.2. Υποκατηγορία 1β: Αγροτική ανάπτυξη

>ΘΕΣΗ ΠIΝΑΚΑ>

2. Προσωρινή απορρόφηση πιστώσεων

>ΘΕΣΗ ΠIΝΑΚΑ>

3. ΣΧΟΛΙΑ

3.1. Εκτέλεση πιστώσεων για τον Μάρτιο του 2002

Η εκτέλεση των πιστώσεων του τομέα 1 του προϋπολογισμού για τον Μάρτιο του 2002 (Δαπάνες των κρατών μελών από τις 16 Οκτωβρίου 2001 έως τις 31 Ιανουαρίου 2002) ανέρχεται σε 26 329,6 εκατ. ευρώ, δηλαδή στο 59,5% των πιστώσεων. Οι δαπάνες είναι:

- 257,3 εκατ. ευρώ κάτω από το δείκτη για την υποκατηγορία 1α (παραδοσιακές δαπάνες του ΕΓΤΠΕ τμήμα εγγυήσεων και κτηνιατρικές δαπάνες),

- 23,0 εκατ. ευρώ πάνω από το δείκτη για την υποκατηγορία 1β (αγροτική ανάπτυξη).

3.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για το γεωργικό προϋπολογισμό 2001 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2001, δηλαδή 1 ευρώ = 0,89 $. Για την περίοδο από την 1η Αυγούστου έως τις 31 Ιανουαρίου 2002, η εκτιμώμενη μέση ισοτιμία του δολαρίου παρέμεινε περίπου στο ίδιο επίπεδο.

3.3. Παράγοντες της αγοράς

Υποκατηγορία 1a

Για την υποκατηγορία 1α, ο γενικός ρυθμός εκτέλεσης του προϋπολογισμού υπελείφθη του επιπέδου που προβλέπεται από το δείκτη. Ωστόσο, η εκτέλεση δεν υπήρξε ομοιόμορφη μεταξύ των τριών κατηγοριών των οικείων δαπανών. Συγκεκριμένα:

- για τα φυτικά προϊόντα, σημειώθηκε υπέρβαση απορρόφησης πιστώσεων σε σύγκριση με το επίπεδο του δείκτη, η οποία μπορεί να αποδοθεί, κατά κύριο λόγο, στις δαπάνες για τις αροτραίες καλλιέργειες.

- για τα ζωικά προϊόντα, η εκτέλεση υστέρησε έναντι του επιπέδου του δείκτη και υπήρξε κυρίως αποτέλεσμα χαμηλότερων δαπανών για το βόειο κρέας και το κρέας αιγοπροβάτων.

- για τις συναφείς δαπάνες, η κατάσταση ομοίαζε προς εκείνη που διαμορφώθηκε για τα ζωικά προϊόντα, όπου η κύρια υστέρηση δαπάνης μπορεί να αποδοθεί στα κτηνιατρικά και φυτοϋγειονομικά μέτρα.

Η παρατηρούμενη συνολική απόκλιση είναι αμελητέα (-257,3 εκατ. ευρώ, ίση προς ποσοστό -0,7% του προϋπολογισμού). Παρόλ´αυτά, η απόκλιση για ορισμένα μεμονωμένα κεφάλαια είναι σημαντικότερη και οφείλεται στους ακόλουθους λόγους:

Κεφάλαιο B1-10: Αροτραίες καλλιέργειες // Απόκλιση: + 324 εκατ. ευρώ (+1,8%)

// (Δαπάνες: 17 103 εκατ. ευρώ)

(Δείκτης: 16 779 εκατ. ευρώ)

Στην αρχή του οικονομικού έτους, οι περισσότερες πληρωμές αυτού του κεφαλαίου αφορούν πληρωμές για άμεσες ενισχύσεις. οι πληρωμές αυτές έπρεπε να είχαν γίνει κατά την περίοδο από τις 16 Νοεμβρίου 2001 έως τις 31 Ιανουαρίου 2002. Η υπέρβαση που παρατηρήθηκε σε σύγκριση με το δείκτη δείχνει την επιτάχυνση του ρυθμού των πληρωμών γι´αυτές τις ενισχύσεις σε ορισμένα κράτη μέλη.

Κεφάλαιο B1-11: Ζάχαρη // Απόκλιση: + 40 εκατ. ευρώ (+2,9%)

// (Δαπάνες: 597 εκατ. ευρώ)

(Δείκτης: 557 εκατ. ευρώ)

Η υπέρβαση αυτή δαπανών σε σύγκριση προς το δείκτη μπορεί να αποδοθεί στις εξαγωγές των ποσοτήτων ζάχαρης που κατακυρώθηκαν στο διάστημα από τα μέσα Σεπτεμβρίου έως τα μέσα Οκτωβρίου 2001 σε ποσά επιστροφών που υπερέβαιναν τη μέση τιμή που είχε αναγραφεί στον προϋπολογισμό.

Κεφάλαιο B1-12: Ελαιόλαδο // Απόκλιση: - 54 εκατ. ευρώ (-2,3%)

// (Δαπάνες: 1 791 εκατ. ευρώ)

(Δείκτης: 1 845 εκατ. ευρώ)

Η υποεκτέλεση σε σχέση με το δείκτη οφείλεται στο ότι η Ελλάδα καθυστέρησε την πληρωμή των προκαταβολών για την ενίσχυση στην παραγωγή ελαιολάδου. Αναμένεται ότι η κατάσταση θα τακτοποιηθεί κατά τους επόμενους μήνες βάσει των εκτιμούμενων ποσοτήτων που επιδοτούνται στο πλαίσιο του παρόντος μέτρου.

Κεφάλαιο B1-14: Κλωστικά φυτά και μεταξοσκώληκες // Απόκλιση: - 45 εκατ. ευρώ (-4,7%)

// (Δαπάνες: 640 εκατ. ευρώ)

(Δείκτης: 685 εκατ. ευρώ)

Η υποεκτέλεση σε σχέση με το δείκτη οφείλεται στο ότι η Ελλάδα καθυστέρησε την πληρωμή των προκαταβολών για την ενίσχυση στο βαμβάκι. Αναμένεται ότι η κατάσταση θα τακτοποιηθεί κατά τους επόμενους μήνες βάσει των εκτιμούμενων ποσοτήτων που επιδοτούνται στο πλαίσιο του παρόντος μέτρου.

Κεφάλαιο B1-16: Οίνος // Απόκλιση: - 83 εκατ. ευρώ (-5,9%)

// (Δαπάνες: 238 εκατ. ευρώ)

(Δείκτης: 321 εκατ. ευρώ)

Η υποεκτέλεση συνδέεται με σημειωθείσες καθυστερήσεις στις πληρωμές ενισχύσεων για απόσταξη και αναδιάρθρωση σε ορισμένα κράτη μέλη (Ισπανία, Γαλλία και Πορτογαλία).

Κεφάλαιο B1-17: Καπνός // Απόκλιση: - 39 εκατ. ευρώ (-4,0%)

// (Δαπάνες: 569 εκατ. ευρώ)

(Δείκτης: 608 εκατ. ευρώ)

Η υποεκτέλεση συνδέεται με σημειωθείσες καθυστερήσεις στις πληρωμές των ενισχύσεων σε ορισμένα κράτη μέλη (Ελλάδα και Ισπανία).

Κεφάλαιο B1-21: Βόειο κρέας // Απόκλιση: - 107 εκατ. ευρώ (-3,3%)

// (Δαπάνες: 2 681 εκατ. ευρώ)

(Δείκτης: 2 788 εκατ. ευρώ)

Η υστέρηση δαπανών μπορεί να αποδοθεί κατά κύριο λόγο στις καθυστερήσεις πληρωμών του ειδικού συστήματος αγορών στη Γαλλία, καθώς και στο χαμηλότερο τεχνικό, χρηματοπιστωτικό και λοιπό κόστος της παρέμβασης στον τομέα του βοείου κρέατος, όπου τα αποθέματα παρέμειναν στο επίπεδο των 0,25 εκατ. τόνων περίπου από τα μέσα Δεκεμβρίου.

Κεφάλαιο B1-22: Κρέας αιγοπροβάτων // Απόκλιση: - 87 εκατ. ευρώ (- 12,9%)

// (Δαπάνες: 266 εκατ. ευρώ)

(Δείκτης: 353 εκατ. ευρώ)

Η υστέρηση δαπανών μπορεί να αποδοθεί κατά κύριο λόγο στο γεγονός ότι τα υψηλότερα από τα προβλεπόμενα επίπεδα αγοραίων τιμών για το κρέας αιγοπροβάτων οδήγησαν στον καθορισμό πριμοδότησης αγελάδας / αίγας σε επίπεδο χαμηλότερο από εκείνο που προβλέφθηκε τον καιρό που καταρτίστηκε ο προϋπολογισμός. Κατά συνέπεια, η Επιτροπή εκτιμά ότι μπορεί να αναμένονται οικονομίες περίπου 86 εκατ. ευρώ έως τα τέλη έτους για το κεφάλαιο αυτό του προϋπολογισμού.

Κεφάλαιο B1-30: Προϊόντα εκτός παραρτήματος Ι // Απόκλιση: - 22 εκατ. ευρώ (-5,3%)

// (Δαπάνες: 109 εκατ. ευρώ)

(Δείκτης: 131 εκατ. ευρώ)

Η υστέρηση δαπανών οφείλεται στο μεγάλο όγκο εξαγωγών μεταποιημένων γεωργικών προϊόντων στα οποία χρησιμοποιούνται γάλα και γαλακτοκομικά προϊόντα για τα οποία τα ποσά επιστροφών για την υπόψη περίοδο διαμορφώθηκαν σε χαμηλότερο επίπεδο από εκείνο που χρησιμοποιήθηκε στον προϋπολογισμό, ιδίως για το αποκορυφωμένο γάλα σε σκόνη.

Κεφάλαιο B1-32: Άκρως απόκεντρες περιφέρειες και νήσοι του Αιγαίου // Απόκλιση: - 25 εκατ. ευρώ (-10,3%)

// (Δαπάνες: 62 εκατ. ευρώ)

(Δείκτης: 87 εκατ. ευρώ)

Η παρατηρούμενη υστέρηση εκτέλεσης του προϋπολογισμού οφείλεται κατά κύριο λόγο σε προσωρινές καθυστερήσεις υλοποίησης των προγραμμάτων POSEIDOM, POSEICAN, POSEIMA σε σύγκριση με τα αποτελέσματα που προκύπτουν από το δείκτη.

Υποκατηγορία 1β

Κεφάλαιο B1-40: Αγροτική ανάπτυξη // Απόκλιση: - 23 εκατ. ευρώ (-0,5%)

// (Δαπάνες: 677 εκατ. ευρώ)

(Δείκτης: 700 εκατ. ευρώ)

Η διαφορά σε σύγκριση με το δείκτη είναι ελάχιστη (= 0,5%). Μπορεί ως επί το πλείστο να αποδοθεί σε καθυστερήσεις υλοποίησης προγραμμάτων που σχετίζονται με μειονεκτικές περιοχές και τους νέους μηχανισμούς γεωργοπεριβαλλοντικών μέτρων, μέτρων πρόωρης συνταξιοδότησης και προστασίας των δασών.

4. ΣΥΜΠΕΡΑΣΜΑΤΑ

Εκτέλεση των πιστώσεων στις 31 Ιανουαρίου 2002

Η απορρόφηση των πιστώσεων για το Μάρτιο του 2002 (δαπάνες των κρατών μελών από τις 16 Οκτωβρίου 2001 έως τις 31 Ιανουαρίου 2001) ανέρχεται σε 26 329,6 εκατ. ευρώ, δηλαδή στο 59,5% των πιστώσεων. Οι δαπάνες διαμορφώνονται σε 257,3 εκατ. ευρώ κάτω από το δείκτη για την υποκατηγορία 1α, και σε 23,0 εκατ. ευρώ για την υποκατηγορία 1β.

Η συνολική διαφορά μεταξύ των πραγματικών δαπανών και του δείκτη και για τις δύο υποκατηγορίες είναι αμελητέα. Ωστόσο, οι διαφορές για ορισμένα μεμονωμένα κεφάλαια είναι μεγαλύτερες. Ενώ ορισμένες από αυτές τις διαφορές αναμένεται ότι θα είναι προσωρινές, σε ορισμένα κεφάλαια όπως στους τομείς του κρέατος αιγοπροβάτων και του βοείου κρέατος η υποαπορρόφηση αυτή αναμένεται να επιβεβαιωθεί έως τα τέλη του έτους, συνεπαγόμενη τοιουτοτρόπως συνολική υστέρηση δαπανών του προϋπολογισμού 2002.